[{"text_idx": "#000000", "text": "Ffyrdd wedi bod ar gau a thai heb drydan"}, {"text_idx": "#000001", "text": "Disgrifiad o\u2019r llun, Cafodd nifer o adeiladau ym Mhontardawe eu difrodi"}, {"text_idx": "#000002", "text": "Mae cannoedd o gartrefi wedi bod heb gyflenwad trydan a bu'n rhaid cau nifer o ffyrdd wedi i rannau o Gymru gael eu taro gan eira a gwyntoedd cryfion dros nos."}, {"text_idx": "#000003", "text": "Ar un adeg roedd un llain o'r A55 i gyfeiriad y gorllewin ym Mhentre Helygain yn Sir y Fflint ar gau oherwydd eira ond mae'r eira bellach wedi clirio."}, {"text_idx": "#000007", "text": "Ar un adeg bu'n rhaid cau yr A465 rhwng Hirwaun a Chastell-nedd oherwydd llifogydd."}, {"text_idx": "#000009", "text": "Bu'n rhaid gohirio taith y llong o Rosslare i Sir Benfro am 14.45 oherwydd tywydd stormus."}, {"text_idx": "#000010", "text": "Mae cyfyngiadau cyflymder wedi'u rhoi ar bontydd Hafren a Britannia ac mae Pont Cleddau yn sir Benfro wedi'i chau i gerbydau uchel."}, {"text_idx": "#000011", "text": "Mae'r Swyddfa Dywydd wedi rhybuddio y gellir disgwyl eira a rhew ar yr arfordir rhwng 9pm nos Sul a 10am fore Llun."}, {"text_idx": "#000015", "text": "Dau gerddwr wedi marw ar o\u0302l gwrthdrawiad car"}]